Halden Arbeiderblad

Halden Arbeiderblad er en avis som blir utgitt i Halden i Østfold med dekningsområde Halden og Aremark kommune. 7. mars 2017 ble antall utgivelser i uken redusert fra seks til fire; mandag, onsdag, torsdag og fredag. Fra 2023 utkommer avisen på papir og som e-avis tirsdag, torsdag og lørdag.

Avisen har siden 2021 hatt sine lokaler i Wiels plass 2 i Halden sentrum.

 Historikk 
Avisa kom ut med sin første utgave 28. september 1929 under navnet Haldens Arbeiderblad og dekket da kommunene Halden, Aremark, Berg og Idd. Fra starten kom den ut hver dag.

Avisa ble etablert etter partisamlingen i Arbeiderpartiet i 1927, og fordi en ønsket en egen byavis istedenfor Smaalenenes Social-Demokrat, som kom ut i Fredrikstad. Denne avisen var Arbeiderpartiets fylkesavis fram til partisplittelsen i 1921. Ønsket om egen avis i Halden ble forsterket av et tilsvarende ønske i Sarpsborg.

Avisa vokste raskt på 1930-tallet, men ble stanset under andre verdenskrig. Den kom ut mellom oktober 1940 og februar 1941 som Fredriksten etter krav fra NS, men etter flere kritiske ledere av Johannes Stubberud ble avisa stoppet for godt. Stubberud ble arrestert og sendt til konsentrasjonsleiren Sachsenhausen i Tyskland der han døde. Avisa kom ut som en del av Halden-Pressen mellom 12. mai og 19. juni 1945.

Alt i 1947 ble avisa byens største etter å ha utkonkurrert Smaalenenes Amtstidende. At en stanset avis så raskt tok igjen en konkurrent som hadde fått komme ut under hele krigen skjedde stikk i strid med hva som var vanlig andre steder i landet.

I 1949 ble «s» etter bynavnet i avisa sløyfet og en fikk dagens navn på avisa. Siden juni 1975 har avisa vært alene som byavis etter at Smaalenenes Amtstidende gikk inn. I 1984 gikk avisa over fra fullformat til tabloidformat.

I 1999 meldte avisa seg ut av A-pressens annonsesamkjøring i Østfold. A-pressen forsøkte i årene etter å kjøpe opp avisa, uten å lykkes. Som et mottrekk mot utmeldingen etablerte A-pressen gratisavisa Halden Dagblad.

I mai 2009 oppstod en ny konflikt rundt avisa da styret vedtok å si opp ansvarlig redaktør og administrerende direktør med begrunnelse i den skrantende økonomien. Oppsigelsene ble aldri gjennomført, men styret møtte kraftige reaksjoner på sitt arbeid, og stilte til slutt sine plasser til disposisjon for generalforsamlingen.Styret i Halden Arbeiderblad trekker seg  e24.no (besøkt 26. juli 2013) Tross forhistorien, valgte flere store aksjonærer å selge seg ut til A-pressen i 2010

 Avisa i dag 
Halden Arbeiderblad er i dag Halden og Aremarks eneste lokalavis. Avisen er heleid av Amedia.

Ansvarlig redaktør
Ansvarlig redaktør i Haldens Arbeiderblad/Halden Arbeiderblad:

 1929–1930: Aksel Zachariassen 
 1931: Bjarne Dietz
 1931–1935: Håkon Hoff
 1935: Bjarne Dietz
 1935–1940: Johannes Stubberud
 1945–1946: Olav Borchgrevink
 1946: Odd LienSide 143. Oddvar Dalestøl: HALDEN ARBEIDERBLAD ER 50 ÅR, A/L HALDEN ARBEIDERBLAD (1979)
 1946–1960: Poul Hovding
 1960–1978: Oddvar Dalastøl 
 1978–1981: Olaf Jensen
 1981–1993: Arvid Johanson
 1993–1999: Bjørn Ystrøm
 1999–2006: Anders Wold
 2007–2009: Frode Rekve
 2009–2022: Hans-Petter Kjøge
 2023–: Morten Ulekleiv (konstituert i stillingen fra 23. mai 2022)

Opplag
Bekreftede netto opplagstall - etter 2006 fra Mediebedriftenes Landsforening:
 1947: 
 1952: 
 1960: 
 1966: 
 1972: 
 1978: 
 1984: 
 1990: 
 1995:  2006: 
 2007: 
 2008: 
 2009: 
 2010: 
 2011: 
 2012: 
 2013: 
 2014:  2015: 
 2016: 
 2017: 
 2018: 
 2019: 
 2020: 
 2021: 
 2022: 
 2023: 

Referanser

Aviskatalogen, tall fra nettsidene til Mediebedriftenes Landsforening   

Eksterne lenker
 Halden Arbeiderblad

Kategori:Aviser i Østfold
Kategori:Kultur i Halden
Kategori:Aviser etablert i 1929
Kategori:Aviser eid av Amedia